
HEAKORRAEESKIRI


ÜLDSÄTTED
1. Heakorraeeskiri (edaspidi eeskiri) kehtestab heakorra nõuded METSANDUSE

KUTSEVÕISTLUSTEL (edaspidi Kutsevõistlused)
2. Käesolevas eeskirjas kasutatakse mõisteid järgmises tähenduses:
2.1. Osaleja – üritusele registreerunud isik, kes võtab osa võistlustest ja on tasunud
osavõtutasu;
2.2. Pealtvaataja – isik, kes ei osale võistlustel ja pole maksnud osavõtutasu;
2.3. Üldkasutatav territoorium – kogu Järvselja jahilossi ümbrus, mis on avalikult
kasutatav Kutsevõistluste läbiviimiseks;
2.4. Korraldaja – kutsevõistluste peakorraldaja on Eesti Metsaselts, kaaskorraldajad on
RMK ning Järvselja Õppe- ja Katsemetskond.

HEAKORRA NÕUDED
3. Majutus
3.1. Osalejatele ja pealtvaatajatele on korraldatud telklaager. Seejuures telkimine toimub
oma varustusega.
3.2. Vabade kohtade olemasolul ja eelbroneerides on osalejatel võimalik majutuda ka
Järvselja ühiselamutes. Pealtvaatajatel on võimalik ööbida vabade kohtade olemasolul
ja eelbroneerides lisatasu eest (25 €/in).
3.3. Ühiselamutes on igale ööbijale tagatud voodipesu.
3.4. Kutsevõistluste lõppedes, enne ööbimispaigast (ühiselamust) lahkumist peab
ööbimispaik olema täielikult koristatud lahtisest prügist ööbijate endi poolt.
Valgetes ühiselamutes on igas boksis olemas hari ja mopp. Seega on rangelt soovituslik
ka nendega põrandad enne lahkumist ööbijatel endil üle käia.
4. Toitlustus
4.1. Osalejate toitlustus on korraldatud toitlustusalas, kuhu pääseb käepaela ettenäitamisel.
4.2. Osalejatele on tagatud kolm toidukorda (lõunasöök, õhtusöök ja hilisõhtune snäkk).
4.3. Võistluspäeval on võimalik erinevaid jooke ja jäätist osta ratastel mahekohvikust.
5. Parkimine
5.1. Osalejate ja pealtvaatajate autod tuleb parkida tähistatud autoparklatesse ja/või
parkimiskorraldaja poolt näidatud aladele. Korraldajate nõudmisel tuleb valesti
pargitud auto koheselt ümber parkida.
5.2. Palume vältida võistluspaikade ja ühiselamute vahel autoga liiklemist.
5.3. Liiklemiskiirus territooriumil on teiste sõidukite ja jalakäijatega arvestav.
6. Prügi
6.1. Kutsevõistluste üldkasutataval territooriumil tohib prügi ja taara panna ainult selleks
ettenähtud kohtadesse.
6.2. Võistluspaigast lahkudes viska tekkinud prügi alati prügikasti.
6.3. Korraldajad tagavad, et territooriumil asuvad prügikastid oleksid igal hommikul


[bookmark: _GoBack]hiljemalt kell 8:00 tühjendatud. Täitunud prügikastidest teavita korraldajaid.
6.4. Ööbimispaikades vastutavad prügi koristamise eest ööbijad ise. Kutsevõistluste
lõppedes, ööbimispaigast lahkudes peab olema ööbimispaik täielikult koristatud
ööbijate endi poolt.
7. Isiklikud seemed
7.1. Isiklike asjade hoidmise eest vastutavad osalejad ja pealtvaatajad ise.
7.2. Leitud ja kaotatud asjadest teavita korraldajaid.
7.3. Leitud asjad viiakse koheselt staapi.
8. Osalejatele usaldatud spordivahendid ja muu inventar
8.1. Hoia sulle usaldatud võistlusvahendeid ja muud inventari heaperemehelikult.
8.2. Inventari, võistlusvahendite ning võistluskeskuses olevate rajatiste lõhkumise,
kaotamise või muul moel kahjustamise korral on korraldajal õigus nõuda kahju
hüvitamist. Tahtlikul lõhkumisel nõutakse kahju koheselt kahjutekitajalt sisse.
9. Võistlused toimuvad juhendites olevate reeglite järgi.
9.1.Tutvu lisaks ka Võistluste üldjuhendiga ning alade juhenditega.
10. Kohtuniku otsus on lõplik.
10.1. Kohtunikul on õigus võistleja või terve võistkond võistlusest eemaldada, kui selleks
peaks olema vajadust või kui kasvõi ühel võistlejal puudub käepael (ei ole tasutud
osavõtutasu) või ei ole kinni peetud juhenditest.
11. Korrarikkumine
11.1. Võistlusala korraldajad on kohustatud korrarikkujat korrale kutsuma ja koheselt
teavitama peakorraldajat järgmistel juhtudel:
1) rikutakse seadust,
2) käitutakse üldlevinud heade tavade vastu,
3) rikutakse raskelt heakorra eeskirja ja ohutusnõudeid.
Selline tegevus toob kaasa kohese käepaela äravõtmise ning mängudelt eemaldamise.
11.2. Peakorraldajal on õigus osaleja või osalejad võistlustelt eemaldada, keelates sellega
osalemise võistlustel ning viibimise üldkasutataval territooriumil. Osavõtutasu
tagastamist sellisel juhul ei toimu.
12. Muud sätted
12.1. Kohtunikul on õigus joobekahtluse korral teostada alkoholijoobe kontrollimine.
12.2. Heakorra täitmist kontrollivad kõik korraldajad ning teevad vastavad märkused
konkreetse(te)le osaleja(te)le.
12.3. Juhul kui käepael puruneb võistluse käigus, siis teavita sellest viivitamatult
korraldajaid ning pöördu edasise abi saamiseks staapi.
12.4. Ööbimiskohtades arvestatakse teiste ööbijatega.
12.5. Osalemine võistlustel on täielikult omal vastutusel.
12.6. Esmaabi on osalejatele kättesaadav kogu võistluste ajal: esmaabipunkt asub staabis.
12.7. Kui jood, siis ära uju!

Korraldajad soovivad kõigile osalejatele meeleolukaid kutsevõistlusi!__

